**PREMETANE ŽIVALI**

***Navodilo: Če premečete besede, ki so zapisane z velikimi črkami, dobite neko žival. Kot namig do rešitve služijo krepko izpisane besede.***

DODATNE MOŽNOSTI:

1. Med živalmi iz rešitev poišči plen in plenilca!
2. Določi skupino živali (red, družina, vrsta), ki ji žival pripada!
3. Med rešitvami izberi tebi najljubšo žival in poišči dodatne informacije o njej (življenjski prostor, prehrana, razmnoževanje, sorodniki …)!
4. Nariši eno od živali.
5. Izberi eno od živali in pripravi govorni nastop!



**PREMETANE ŽIVALI**

**2 – LAHKE, PRIMERNE ZA OSEMLETNIKE IN VEČ**

1. ***GA BEL*** sorodnik čigra vabi v svoje kraje, njega pa privlači igra, **med ladjami, ob morju je najraje**.
2. Oče in sin zgubljena v **puščavi**, ***A MLEKA*** nikjer, niti piva. "Kaj pivo, da le vodo dobiva." Na srečo se **grbasta žival** pojavi.
3. ***VSI NAJ*** napnejo možgane, in kakšen naj tudi ugane: Katera žival je v **gozdu merjasec, v hlevu pa navadni prasec**?
4. ***KDORKOLI*** bo hodil ob vodi, ob Nilu ali kjerkoli že bodi v Afriki, naj se živali pazi, ki v **reki plava in se ob njej plazi**.
5. ***ŠČURKA*** se **plazilec** loti, tudi muhe, komarja, neslišno se plazi in se pretvarja, kot da ga lakota ne moti.
6. ***RAVNA*** njiva - tu je njena hrana, posebej, če je sveže preorana. **Gnezdo si na drevju dela, med izjeme spada bela**.
7. ***KJE PA*** piše, da je vsak strupen? **Suha južina**, na primer, je že en, ki je, bolj kot ropar, ki mori, mrhovinar, ki se le masti.
8. ***BODLA*** sta se raca in gosak, po svoje je trdil vsak, predmet spora je problem tekoči: kdo je njun sorodnik **žalujoči**.
9. **TI GRE** premetavanje od rok? Ugani **mačko**, ki pozna jo vsak otrok.
10. ***MALA* sorodnica kamele** živi tam, kjer so Kordiljere.
11. ***PARK*** in ribnik v njem, pravzaprav gojišče rib. Katerih, seveda ne povem, pa saj uganeš že naslednji hip.
12. ***ČAKA STAR*** možak ob mlaki, **žabo**, da se spremeni v princeso, ki ob uri vsaki je pripravljena, da z njim se poroči.
13. ***KO GROZO*** prežene in strah, planinec ali alpinist, **v Alpah ga sreča kopitar plah, za skalne višine specialist**.
14. ***KOT SLAVA*** mine in se vrne se **ptica pevka** prav tako obrne. Jeseni v jatah odleti v južne kraje, spomladi je pri nas najraje.
15. ***ČE VAŠ* metulj ni barve žive** (če ima na krilih največ sive) in če med nočne spada, potem njegova je navada da dela škodo kamor pride,v sobo prav tako zaide.
16. **UPAM**, da ni pretežka uganka, če rečem, da je premetanka črk, ki so pisane z veliko **ameriška mačka**, katere sliko nosi športnik v svoji vnemi na loparju, copatih in drugi opremi.
17. ***LAŽNO*** trkanje jo prebudi, vstane in se razjezi: ne trkaj po deblu, če ne znaš, za **trkanje sem zadolžena jaz**.
18. **DEL TE** zgodbe je tudi ptič, mali, srednji ali veliki, **po drevju trka**, pa nič, vsi prebivalci so se poskrili.
19. ***KRAČA*** ni hrana za njo, gozd ni njeno bivališče, **najraje ima vodo**

 **in domače dvorišče**.

1. ***KANU*** je pretesen za njeno sorodstvo: vidra, belica, zlatica, dihur, brez krmarja prevzemajo vodstvo, na regati **zveri** so medvedom za vzor.

REŠITVE:

---------------------------------------------------------------------------

1-galeb, 2-kamela, 3-svinja, 4-krokodil, 5-kuščar, 6-vrana, 7-pajek, 8-labod, 9-tiger, 10-lama, 11-krap, 12-krastača; 13-kozorog, 14-lastovka, 15-vešča, 16-puma, 17-žolna, 18-detel, 19-račka, 20-kuna.